પોલીસ અધિકારીઓએ તમામ સુરક્ષા પોઇન્ટ, ધાબા પોઇન્ટ અને સુરક્ષા વ્યવસ્થાની ચકાસણી કરી હતી. રથયાત્રાને લઈને સમગ્ર રૂટ પર ચાંપતો પોલીસ બંદોબસ્ત તહેનાત કરી દેવામાં આવ્યો છે.ખાસ કરીને શાહપુર અને દરિયાપુર જેવા સંવેદનશીલ વિસ્તારમાં પોલીસ દ્વારા સુરક્ષાનેે લઈને વિશેષ તકેદરી રાખવામાં આવી રહી છે. રથયાત્રામાં થયેલાં તોફાનો બાદ દરિયાપુર અને શાહપુર વિસ્તાર અતિ સંવેદનદશીલ માનવામાં આવે છે. કાલુપુર ચોખા બજારથી લઇ દરિયાપુર વિસ્તારના જોર્ડન રોડ થઇ અને દિલ્લી ચકલા સુધી સાત ડીસીપી કક્ષાના અધિકારીઓના માર્ગદર્શન હેઠળ 1 આર એ એફ , 4 બીએસએફ, 4 એસઆરપી, 1 મહિલા બીએસએફની કંપની તૈનાત કરવામાં આવી છે.